pythainlp/thaigov-v2-corpus-22032023 huggingface dataset:
วันจันทร์ที่ 21 พฤศจิกายน 2565
ปลัด พม. เปิดศูนย์ช่วยเหลือสังคมเพิ่ม ที่ จ.พัทลุง พร้อมให้บริการสวัสดิการสังคมแบบ One Stop Service
ปลัด พม. เปิดศูนย์ช่วยเหลือสังคมเพิ่ม ที่ จ.พัทลุง พร้อมให้บริการสวัสดิการสังคมแบบ One Stop Service
เมื่อวันที่ 18 พ.ย. 65เวลา 11.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดศูนย์ช่วยเหลือสังคมเทศบาลตำบลตำนาน อำเภอเมืองพัทลุง จังหวัดพัทลุง พร้อมทั้งมอบเกียรติบัตรอาสาสมัครพัฒนาสังคมและความมั่นคงของมนุษย์ (อพม.) ดีเด่น มอบโล่เชิดชูเกียรติคลังภูมิปัญญาผู้สูงอายุดีเด่น สาขาการศึกษา มอบบัตรประจำตัวคนพิการ จำนวน 5 ราย มอบเงินสงเคราะห์ให้ครอบครัวเปราะบาง จำนวน 15 รายๆ ละ 2,000 บาท รวมเป็นเงิน 30,000 บาท อีกทั้งมอบทุนการศึกษาแก่เด็กในครอบครัวยากจน จำนวน 20 รายๆ ละ 1,000 บาท รวมเป็นเงิน 20,000 บาท
นายอนุกูล กล่าวว่า ตามที่นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มอบแนวทางการยกระดับศูนย์ช่วยเหลือสังคมตำบลให้เป็นศูนย์กลางการให้บริการช่วยเหลือประชาชนทุกกลุ่มเป้าหมายในทุกช่วงวัย รวมทั้งกลุ่มเปราะบาง ด้วยการให้บริการสวัสดิการสังคมและความช่วยเหลือต่างๆ อย่างครอบคลุมทุกมิติทั้งด้านการสงเคราะห์ ช่วยเหลือ คุ้มครอง พัฒนา ป้องกัน และแก้ไขปัญหาสังคมตามภารกิจของกระทรวง พม. เพื่อให้สามารถตอบสนองความเดือดร้อนและความต้องการของประชาชนในพื้นที่ได้อย่างมีประสิทธิภาพ รวดเร็ว ทันสถานการณ์ โดยบูรณาการการขับเคลื่อนงานร่วมกับหน่วยงาน 20 กระทรวง และภาคีเครือข่ายทุกภาคส่วน รวมทั้ง อพม. ในพื้นที่ อีกทั้งให้ประชาชนเข้ามามีส่วนร่วมในการแก้ไขปัญหาด้วยตนเอง โดยเจ้าหน้าที่ของรัฐเข้ามาช่วยอำนวยความสะดวก ส่งผลให้เป็นศูนย์ต้นแบบของการพัฒนาคุณภาพชีวิตของประชาชนในทุกมิติ โดยไม่ทิ้งใครไว้ข้างหลัง ตามนโยบายของรัฐบาล
นายอนุกูล กล่าวเพิ่มเติมว่า สำหรับศูนย์ช่วยเหลือสังคมเทศบาลตำบลตำนาน เป็นศูนย์กลางการให้บริการสวัสดิการสังคม ด้วยบริการแบบจุดเดียวเบ็ดเสร็จ ( One Stop Service) เป็นการยกระดับและเพิ่มประสิทธิภาพในการขับเคลื่อนงานของศูนย์ช่วยเหลือสังคมตำบลในพื้นที่จังหวัดพัทลุง เพื่อบูรณาการความร่วมมือระหว่างทีม One Home พม. และภาคีเครือข่ายทุกภาคส่วน รวมทั้ง อพม. ในการพัฒนาคุณภาพชีวิตประชาชนทุกกลุ่มเป้าหมาย รวมทั้งกลุ่มเปราะบาง อีกทั้งเป็นศูนย์กลางการถ่ายทอดและประชาสัมพันธ์ความรู้ต่างๆ เช่น ภูมิปัญญาผู้สูงอายุ การป้องกันและแก้ไขปัญหาคนขอทานและคนไร้ที่พึ่ง การรณรงค์ยุติความรุนแรงต่อเด็ก สตรี และบุคคลในครอบครัว สิทธิและบริการสวัสดิการสังคมสำหรับเด็ก เยาวชน ผู้สูงอายุ คนพิการ และผู้ด้อยโอกาส เป็นต้น
วันจันทร์ที่ 21 พฤศจิกายน 2565
รองนายกฯ อนุทิน ห่วงใยประชาชนจากแนวโน้มผู้ป่วยโควิด19 ทั่วโลกเพิ่มขึ้นในช่วงฤดูหนาว แนะกลุ่ม 608 เข้ารับวัคซีนสร้างภูมิคุ้มกัน
รองนายกฯ อนุทิน ห่วงใยประชาชนจากแนวโน้มผู้ป่วยโควิด19 ทั่วโลกเพิ่มขึ้นในช่วงฤดูหนาว แนะกลุ่ม 608 เข้ารับวัคซีนสร้างภูมิคุ้มกัน สถาบันสุขภาพเด็กแห่งชาติบริการวัคซีนเด็ก 6เดือน-18ปี จันทร์-ศุกร์ กรมควบคุมโรคเผยสถานการณ์รอบสัปดาห์ 13-19 พ.ย.
วันที่ 21 พฤศจิกายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข มีความห่วงใยประชาชนจากแนวโน้มจำนวนผู้ป่วยโควิด19 ที่เพิ่มขึ้นในหลายประเทศเนื่องด้วยขณะนี้เป็นฤดูหนาวที่เอื้อต่อการแพร่เชื้อไวรัส ประกอบกับทั่วโลกมีการผ่อนคลายมาตรการป้องกันโรค ขณะที่ไทยก็ได้เปิดประเทศรับนักท่องเที่ยวซึ่งมีผู้เดินทางมาจากทั่วโลก
ดังนี้ การดูแลป้องกันตนเองเช่นสมหน้ากากอนามัยเมื่ออยู่ในที่แออัด การล้างมือด้วยเจลแอลกอฮอล์ ตลอดจนการสร้างภูมิคุ้มกันโดยการรับวัคซีนจึงมีความจำเป็นสำหรับประชาชนทุกกลุ่ม โดยเฉพาะกลุ่ม 608 ซึ่งมีความเสี่ยงสูง ต้องเข้ารับวัคซีนตามเกณฑ์และเข็มกระตุ้นเมื่อครบระยะเวลา เพื่อลดอาการป่วยหนักหรือเสียชีวิต โดยประชาชนสามารถติดต่อเข้ารับวัคซีนสถานพยายาลใกล้บ้าน ซึ่งปัจจุบันกระทรวงสาธารณสุขกระจายวัคซีนสำหรับประชาชนทุกกลุ่มไปยังสถานพยาบาลทั่วประเทศและเพียงพอกับความต้องการ
“แม้สถานการณ์แพร่ระบาด หรือการมีจำนวนผู้ป่วยหนักในไทยไม่ได้อยู่ในระดับสูงหรือน่ากังวล แต่ฤดูหนาวจะเป็นช่วงที่ไวรัสมีการแพร่กระจายรวดเร็วและตอนนี้หลายประเทศที่อากาศหนาวจัดก็มีผู้ป่วยมากขึ้น รองนายกรัฐมนตรีและรมว.สาธารณสุขจึงมีความห่วงใย และขอให้ประชาชนเข้ารับวัคซีน ซึ่งกระทรวงสาธารณสุขได้กระจายวัคซีนสำหรับทุกกลุ่มไปยังสถานพยาบาลพร้อมบริการให้ประชาชนทั่วประเทศ” น.ส.ไตรศุลี กล่าว
น.ส.ไตรศุลี กล่าวว่า กรมควบคุมโรคได้รายงานสถานการณ์โควิด19 ในรอบสัปดาห์ ช่วงวันที่ 13-19 พ.ย. 65 ผู้ติดเชื้อรายใหม่รักษาตัวในโรงพยาบาล 3,957 คน เฉลี่ยวันละ 565 คน เทียบกับช่วงสัปดาห์ก่อนหน้า (6-12 พ.ย. 65) มีผู้ติดเชื้อ ผู้ติดเชื้อรายใหม่ 3,166 คน เฉลี่ยวันละ 452 คน ทำให้ผู้ป่วยสะสมตั้งแต่วันที่ 1 ม.ค. 65 ถึงปัจจุบันอยู่ที่ 2,478,895 คน
ในส่วนของผู้เสียชีวิตรายใหม่มี 69 คน เฉลี่ยวันละ 9 คน เทียบกับสัปดาห์ก่อนหน้าที่เสียชีวิตรวม 42 คน เฉลี่ยวันละ 6 คน ทำให้ยอดผู้เสียชีวิตสะสมตั้งแต่วันที่ 1 ม.ค. 65 ถึงปัจจุบันอยู่ที่ 11,408 คน ขณะที่ยอดผู้ป่วยปอดอักเสบ 432 คน และต้องใส่เครื่องช่วยหายใจ 252 คน
ส่วนจำนวนการให้วัคซีน ณ วันที่ 19 พ.ย. 65 มีการให้วัคซีนสะสม 143,059,913โดส เพิ่มขึ้น 3,785โดส เป็นวัคซีนเข็มที่ 1 จำนวน 57,072,889 โดส เพิ่มขึ้น 515 โดส เข็มที่ 2 จำนวน 53,557,785โดสเพิ่มขึ้น 410โดส และตั้งแต่เข็มที่3 ขึ้นไป 32,429,239 โดส เพิ่มขึ้น 2,860 โดส
ทั้งนี้ สถาบันสุขภาพเด็กแห่งชาติมหาราชินี กรมการแพทย์ เปิดให้บริการฉีดวัคซีนโควิด 19 อายุ 6 เดือน - 18 ปี ในวันจันทร์-พฤหัสบดี ช่วงบ่าย และวันศุกร์เปิดให้บริการช่วงเช้า-บ่าย (ที่ไม่ตรงกับวันหยุดนักขัตฤกษ์) โดยพ่อแม่ ผู้ปกครองที่ประสงค์จะพาบุตรหลานเข้ารับวัคซีนสามารถลงทะเบียนได้ที่ https://rebrand.ly/school-vaccine หรือ โทรสอบถามเพิ่มเติม โทร. 1415
วันจันทร์ที่ 21 พฤศจิกายน 2565
รมว.พม. เปิดเวทีสิทธิเด็กครั้งที่ 33 รับฟังเสียงคนรุ่นใหม่ ชูสร้างสังคมไทยให้ปลอดภัยต่อเด็ก
รมว.พม. เปิดเวทีสิทธิเด็กครั้งที่ 33 รับฟังเสียงคนรุ่นใหม่ ชูสร้างสังคมไทยให้ปลอดภัยต่อเด็ก
เมื่อวันที่ 20 พ.ย. 65เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดงานเวทีสิทธิเด็ก ครั้งที่ 33 “สร้างสังคมไทยให้ปลอดภัยต่อเด็ก” ซึ่งเป็นเวทีแลกเปลี่ยนเรียนรู้เรื่องสิทธิตามอนุสัญญาว่าด้วยสิทธิเด็ก ระหว่างผู้แทน 7 เครือข่ายเด็กและเยาวชนจากทั่วประเทศ ได้แก่ เครือข่ายเด็กและเยาวชนจังหวัดชายแดนภาคใต้ ชุมชนแออัด ผู้พิการ ชาติพันธุ์ สภานักเรียน สภาเด็กและเยาวชน และเครือข่ายเด็กและเยาวชนที่มีความหลากหลายทางเพศ อีกทั้งรับฟังการนำเสนอการจัดกิจกรรมของเด็กและเยาวชน ผ่านกิจกรรม “Kids City Exhibition 2022” โดยมี นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ นางจตุพร โรจนพานิช อธิบดีกรมกิจการเด็กและเยาวชน นางคยองซอน คิม ผู้อำนวยการ องค์การยูนิเซฟ ประเทศไทย และคณะผู้บริหารกระทรวง พม. เข้าร่วมงาน ณ ห้องประชุมปรินซ์ 3 โรงแรมปรินซ์พาเลซ กรุงเทพฯ
นายจุติ กล่าวว่า วันนี้ ตั้งใจมารับฟังเด็ก เยาวชนคนรุ่นใหม่ว่าคิดอย่างไรบ้าง โดยมีองค์การยูนิเซฟ เข้าร่วมด้วย ซึ่งเป็นองค์การที่เป็นผู้นำด้านการทำงานเกี่ยวกับเด็ก ดูแลการพัฒนาของเด็กทั่วโลก และมุ่งให้เด็กมีความปลอดภัย โดยเวทีสิทธิเด็กครั้งนี้ถือเป็นการร่วมสร้างพลังของเด็กและเยาวชนให้มีส่วนร่วมในการเรียนรู้สิทธิเด็กตามอนุสัญญาว่าด้วยสิทธิเด็ก และการป้องกันความรุนแรงเพื่อสร้างสังคมแห่งความปลอดภัย ผ่านการรับฟังเสียงเด็กและเยาวชนในฐานะพลเมืองปัจจุบันและอนาคตของประเทศ และเป็นผู้มีส่วนได้ส่วนเสียโดยตรง ซึ่งเป็นการยืนยันถึงความพยายามและความมุ่งมั่นในการส่งเสริมสิทธิการมีส่วนร่วมของเด็ก โดยที่เด็กมีสิทธิร่วมตัดสินใจและนำเสนอข้อคิดเห็นที่นำไปสู่การสร้างสังคมที่ปลอดภัยแก่ตนเอง อีกทั้งสอดคล้องกับวันเด็กสากล (Universal Children’s Day) ที่องค์การสหประชาชาติ กำหนดให้ตรงกับวันที่ 20 พฤศจิกายนของทุกปี ในการรณรงค์ให้ทุกประเทศได้ตระหนักถึงการคุ้มครองสิทธิในชีวิต สุขภาพ การศึกษา และการพัฒนาตามวัยของเด็ก โดยปี 2565 ถือเป็นโอกาสสำคัญในการครบ 30 ปี ของประเทศไทยในการเข้าเป็นภาคีของอนุสัญญาว่าด้วยสิทธิเด็ก
นายจุติ กล่าวเพิ่มเติมว่า สังคมที่เราอยู่ จะเป็นสังคมที่เลวร้ายหรือสังคมที่น่าอยู่ ขึ้นอยู่กับเด็กๆ ดังนั้น เราจะต้องสร้างเด็กให้ใช้จุดแข็งของตนเองในการพัฒนาสังคมอย่างที่ควรจะเป็น และผู้ใหญ่ไม่ควรเอาความคิดหรือความเชื่อไปใส่ในเด็ก แน่นอนว่าทุกคนเคารพกฎหมายของสังคม แต่ต้องปล่อยให้ทุกคนเป็นตัวของตัวเองให้มากที่สุด ซึ่งเด็กๆ เหล่านี้คือเสาเข็มทางสังคมในอนาคต ดังนั้น ขอให้เด็กทุกคนร่วมกันสร้างสังคมของกันและกัน และทุกคนต้องแบ่งปัน เอื้อเฟื้อซึ่งกันและกันด้วย
วันจันทร์ที่ 21 พฤศจิกายน 2565
กรมทางหลวง ชวนมาแชะ 3 จุดเช็กอินแห่งใหม่ สร้างสรรค์พื้นที่สีเขียวควบคู่การอำนวยความสะดวกแก่ผู้ใช้ทาง
พร้อมเชิญชวนแวะพักผ่อนและเป็นจุดเช็คอินช่วงฤดูท่องเที่ยวในวันหยุดปีใหม่นี้
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยถึงโครงการปรับปรุงภูมิทัศน์และสถาปัตยกรรมทางหลวง ตามนโยบาย “คมนาคมสีสัน สร้างสรรค์ประเทศไทย” ของนายศักดิ์สยาม ชิดชอบ รัฐมนตรีว่าการกระทรวงคมนาคม ว่านโยบายดังกล่าวเป็นการอำนวยความสะดวกในการเดินทางแก่ประชาชนพร้อมทั้งส่งเสริมทัศนียภาพระหว่างการเดินทางควบคู่กับการอนุรักษ์สิ่งแวดล้อม ช่วยส่งเสริมการท่องเที่ยวภายในประเทศและกระตุ้นเศรษฐกิจในท้องถิ่น เป็นพื้นที่พักผ่อนของผู้ใช้ทางและประชาชนในพื้นที่ ปัจจุบันได้ดำเนินการปรับปรุงภูมิทัศน์แล้วเสร็จเพิ่มอีก 3 โครงการ ได้แก่
1. โครงการปรับปรุงภูมิทัศน์ทางหลวงหมายเลข 213 ตอน สร้างค้อ - สกลนคร บริเวณ กม. ที่ 155+550 - 157+275 จังหวัดสกลนคร พื้นที่โครงการตั้งอยู่บนเนินเขา มีเอกลักษณ์พิเศษของถนนที่มีความคดเคี้ยวบนเนินเขาเหมือนงูเลื้อย เรียกว่าโค้งปิ้งงู (สกลนคร - กาฬสินธุ์) มีความสำคัญคือสามารถสัญจรผ่านไปยังจังหวัดต่าง ๆ และเป็นเส้นทางผ่านแหล่งท่องเที่ยวหลายแห่ง ผ่านเขตอุทยานแห่งชาติภูพาน และมีน้ำตกในบริเวณนี้หลายแห่งที่น่าเที่ยวชม อาทิ น้ำตกเหวสินธุ์ชัย น้ำตกสามหลั่น น้ำตกสาวไห้ จึงดำเนินการปรับภูมิทัศน์โดยการปลูกพรรณไม้ที่ให้ดอกสวยงามและสร้างจุดจดจำให้กับผู้ใช้ทาง เพื่อเพิ่มความโดดเด่นให้กับพื้นที่ และพัฒนาเป็นจุดเช็กอินแหล่งท่องเที่ยวแห่งใหม่ของจังหวัดสกลนคร พร้อมทั้งตกแต่งด้วยรูปปั้นช้างและหลักกิโลจำลอง โดยรูปแบบส่งเสริมเอกลักษณ์วัฒนธรรมของพื้นที่
2. โครงการปรับปรุงภูมิทัศน์ทางหลวงหมายเลข 9 (กาญจนาภิเษก) ตอน บางแค - คลองมหาสวัสดิ์ บริเวณ กม. ที่ 30+056 กรุงเทพมหานคร เป็นพื้นที่ว่างบริเวณต่างระดับฉิมพลี นำแนวความคิดเดิมจากสวนร่มเกล้าชาวทางที่สร้างถวายรัชกาลที่ 9 จุดเด่นได้นำปีนักษัตร (ปีเถาะ) นักษัตรประจำปีในรัชกาลที่ 9 มาออกแบบในงาน เลือกพรรณไม้ที่ดูแลรักษาง่ายและให้ดอกสีสันสวยงาม
3. โครงการปรับปรุงภูมิทัศน์ทางหลวงหมายเลข 107 ตอน แม่ทะลาย - หัวโท บริเวณ กม. ที่ 84+215 จังหวัดเชียงใหม่ เนื่องจากเป็นเส้นทางไปจังหวัดเชียงรายมีปริมาณการสัญจรจำนวนมาก และยังสามารถเชื่อมต่อไปยังสถานที่ท่องเที่ยวในพื้นที่อำเภอไชยปราการ เวียงแหง ฝาง และท่าตอน จังหวัดเชียงใหม่ จึงดำเนินการปรับปรุงให้เป็นพื้นที่บริการประชาชนในรูปแบบที่พักริมทาง (Rest Area) ประกอบด้วยพื้นที่พักผ่อน ศาลาให้บริการประชาชน
ทั้งนี้ การดำเนินการปรับปรุงภูมิทัศน์ของกรมทางหลวงจะช่วยปรับปรุงให้มีความสวยงาม และปลอดภัย เพิ่มพื้นที่สีเขียวเพื่อเป็นพื้นที่จุดพักรถและกลายเป็นแหล่งท่องเที่ยวแห่งใหม่ให้ผู้ใช้ทาง รวมถึงประชาชนที่อยู่ในพื้นที่ใกล้เคียงได้เข้ามาพักผ่อน เพื่อช่วยลดอุบัติเหตุที่อาจเกิดระหว่างการเดินทาง ตลอดจนเป็นการอนุรักษ์ธรรมชาติ ลดภาวะโลกร้อนและฝุ่นละออง ทั้งนี้ ขอให้ประชาชนผู้ใช้ทางโปรดใช้ความระมัดระวังในการใช้เส้นทาง เพื่อความสะดวกและปลอดภัยของผู้ใช้ทาง หากต้องการสอบถามสภาพเส้นทาง สภาพการจราจรหรือขอความช่วยเหลือต่าง ๆ สามารถติดต่อได้ที่สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง)
วันจันทร์ที่ 21 พฤศจิกายน 2565
โฆษกรัฐบาลเผย นายกฯ ยินดีกับความสำเร็จของเยาวชนไทย สร้างชื่อเสียงให้ประเทศ คว้าแชมป์โลกการแข่งขันโอลิมปิกหุ่นยนต์ระดับนานาชาติ ณ เมืองดอร์ทมุนต์ ประเทศเยอรมนี
โฆษกรัฐบาลเผย นายกฯ ยินดีกับความสำเร็จของเยาวชนไทย สร้างชื่อเสียงให้ประเทศ คว้าแชมป์โลกการแข่งขันโอลิมปิกหุ่นยนต์ระดับนานาชาติ ณ เมืองดอร์ทมุนต์ ประเทศเยอรมนี
วันที่ 21 พฤศจิกายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความชื่นชมและยินดีกับความสำเร็จของทีม ThaiHerbGood โรงเรียนอัสสัมชัญลำปาง และ ทีม PANYA ROBOT จากสถาบันปัญญาโรบอท กรุงเทพฯ ตัวแทนประเทศไทย ที่คว้ารางวัลในการแข่งขันโอลิมปิกหุ่นยนต์ WORLD ROBOT OLYMPIAD การแข่งขันโอลิมปิกหุ่นยนต์ระดับนานาชาติ ที่จัดขึ้นระหว่างวันที่ 17 - 19 พฤศจิกายน 2565 ที่ผ่านมา ณ เมืองดอร์ทมุนต์ ประเทศเยอรมนี ซึ่งกระทรวงการอุดมศึกษา วิทยาศาสตร์ วิจัยและนวัตกรรม โดยองค์กรพิพิธภัณฑ์วิทยาศาสตร์ เป็นผู้สนับสนุนทางวิชาการ และบริษัท แกมมาโก้ (ประเทศไทย) จำกัด WRO National Organizers ประจำประเทศไทย นำทีมเด็กไทยเข้าร่วมการแข่งขัน
นายอนุชาฯ กล่าวว่า การแข่งขันโอลิมปิกหุ่นยนต์ระดับนานาชาติ ประจำปี 2565 (World Robot Olympiad) มีประเทศเข้าร่วมการแข่งขัน 73 ประเทศ รวม 365 ทีม โดยประเทศไทยส่งเข้าร่วมการแข่งขัน 3 ประเภท ได้แก่ 1. ประเภทหุ่นยนต์อัตโนมัติ ROBOSPORTS 2. ประเภทหุ่นยนต์อัตโนมัติ Future Engineers 3. ประเภทหุ่นยนต์อัตโนมัติ ROBOMISSION รุ่นอายุ 8 - 12 ปี รุ่นอายุ 11 - 15 ปี และรุ่นอายุ 14 - 19 ปี โดยตัวแทนประเทศไทยที่คว้าสองรางวัลใหญ่ ได้แก่ ทีม ThaiHerbGood จากโรงเรียนอัสสัมชัญลำปาง สมาชิกในทีม 1. นายปพนรัตน์ ฟูใจ 2. นายเขมินท์ พินิตเกียรติสกุล ผู้ควบคุมทีม นายอรรถพล ชื่นกุล คว้ารางวัลชนะเลิศประเภท ROBOMISSION รุ่น Senior และ ทีม PANYA ROBOT จากสถาบันปัญญาโรบอท กรุงเทพมหานคร สมาชิกในทีม 1. นายโชติพิสุทธิ์ มงคลวิสุทธิ์ 2. นายพิสิษฐ์ มงคลวิสุทธิ์ 3. นายวรกร ฤกษ์สมถวิล ผู้ควบคุมทีม นายปัญญา สนธิธรรม คว้ารางวัลรองชนะเลิศอันดับ 2 ประเภท ROBOSPORTS
“นายกรัฐมนตรีแสดงความยินดีกับเยาวชนที่ได้รับรางวัลจากการแข่งขันโอลิมปิกหุ่นยนต์ระดับนานาชาติ รวมถึงชื่นชมในความสามารถของเยาวชนไทยทุกคนที่เข้าร่วมการแข่งขันครั้งนี้ แสดงให้เห็นถึงความตั้งใจ ศักยภาพและความสามารถของเยาวชนไทยทางด้านวิทยาศาสตร์และเทคโนโลยี ซึ่งเป็นสาขาวิชาที่มีความสำคัญต่อการพัฒนาประเทศ นอกจากทุกคนจะได้รับประสบการณ์ที่ดีแล้ว ยังเป็นความภาคภูมิใจในการเป็นตัวแทนเยาวชนไทยที่ได้สร้างชื่อเสียงให้กับประเทศ ถือเป็นรางวัลอันทรงเกียรติและมีคุณค่าสำหรับน้อง ๆ เยาวชน โดยหวังว่าจะเป็นการสร้างแรงจูงใจและเป็นกำลังใจที่ดีให้กับเยาวชนทุกคน ที่จะเป็นฐานกำลังปัญญาเพื่อพัฒนาประเทศต่อไปในอนาคต โดยเฉพาะอย่างยิ่งเยาวชนที่มีความรู้ ความสามารถทางด้านวิทยาศาสตร์และเทคโนโลยี ซึ่งถือเป็นหนึ่งในนโยบายหลักที่รัฐบาลส่งเสริมมาอย่างต่อเนื่อง เพื่อพัฒนาเยาวชนให้มีโอกาสเรียนรู้ พัฒนาทักษะและสมรรถนะ รวมถึงความคิดสร้างสรรค์เชิงนวัตกรรม เพื่อสร้างผลงานด้านวิทยาศาสตร์และเทคโนโลยีในอนาคตอย่างยั่งยืน อันจะเป็นประโยชน์ต่อการพัฒนาสังคมและประเทศต่อไปในอนาคต ในนามของรัฐบาลขอขอบคุณหน่วยงานที่เกี่ยวข้องที่ให้การสนับสนุนการแข่งขันดังกล่าว จนนำมาซึ่งความสำเร็จและสร้างชื่อเสียงให้กับประเทศไทยในเวทีระดับนานาชาติ” นายอนุชาฯ กล่าว
วันจันทร์ที่ 21 พฤศจิกายน 2565
ปลัด พม. นำทีมช่วยเหลือคนเร่ร่อน ไร้บ้าน ย่านราชดำเนินกลาง และถนนสุขุมวิทซอย 3 - 11 กทม.
ปลัด พม. นำทีม ช่วยเหลือคนเร่ร่อน ไร้บ้าน ย่านราชดำเนินกลาง และถนนสุขุมวิทซอย 3 - 11 กทม.
เมื่อช่วงค่ำของวันที่ 14 พ.ย. 65นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยรองอธิบดีกรมพัฒนาสังคมและสวัสดิการและเจ้าหน้าที่สังคมสงเคราะห์ ลงพื้นที่เยี่ยมคนเร่ร่อน ไร้บ้าน บริเวณถนนราชดำเนินกลางและถนนสุขุมวิท ซอย 3 - 11ทั้งนี้ พบปัญหาหลายเรื่องที่ต้องเข้ามาช่วยเหลือ อาทิ การหางานทำให้มีรายได้เลี้ยงตนเอง การหาที่พักชั่วคราว การเข้ารับรักษาพยาบาลอาการเจ็บป่วย และการทำเอกสารสำคัญเพื่อขอรับบริการและสิทธิสวัสดิการสังคมต่างๆ จากรัฐ เป็นต้น
นายอนุกูล กล่าวเพิ่มเติมว่า กระทรวง พม. ได้ลงพื้นที่ช่วยเหลือคนเร่ร่อน ไร้บ้าน อย่างต่อเนื่อง โดยทุกวันศุกร์มีจุดบริการที่ด้านหน้าธนาคารออมสิน บริเวณสี่แยกคอกวัว ถนนราชดำเนินกลาง และทุกวันพุธของสัปดาห์สุดท้ายของเดือน มีจุดบริการที่ด้านหน้าสถานีรถไฟหัวลำโพง โดยพร้อมให้คำปรึกษาแนะนำไม่ว่าจะเป็นเรื่องการจัดหางาน เงินสงเคราะห์ การติดตามหาญาติพี่น้อง และการให้บริการต่างๆ ของบ้านมิตรไมตรีและศูนย์คุ้มครองคนไร้ที่พึ่ง โดยไม่เสียค่าใช้จ่าย รวมทั้งการประสานส่งต่อหน่วยงานที่เกี่ยวข้อง นอกจากนี้ สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร.1300 ฟรี ตลอด 24 ชั่วโมง
วันจันทร์ที่ 21 พฤศจิกายน 2565
กรมทางหลวงชนบท เฝ้าระวังรับมือสถานการณ์อุทกภัยในพื้นที่ภาคใต้ต่อเนื่อง พร้อมทั้งเตรียมกำลังคนและเครื่องมือเครื่องจักร
เพื่ออำนวยความสะดวกปลอดภัยให้กับประชาชนอย่างเต็มที่ ตามนโยบายรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท (ทช.) กระทรวงคมนาคม กล่าวว่า เนื่องจากมีหย่อมความกดอากาศต่ำที่ปกคลุมบริเวณทะเลจีนใต้ตอนล่างจะเคลื่อนผ่านอ่าวไทยตอนบนเข้าสู่แนวร่องมรสุมพาดผ่านบริเวณภาคใต้ ส่งผลให้ภาคใต้จะมีฝนเพิ่มขึ้น ทั้งนี้ ในส่วน ทช. ได้สั่งการให้หน่วยงานในพื้นที่ภาคใต้ ประกอบด้วย สำนักงานทางหลวงชนบทที่ 4 (เพชรบุรี) สำนักงานทางหลวงชนบทที่ 11 (สุราษฎร์ธานี) สำนักงานทางหลวงชนบทที่ 12 (สงขลา) สำนักงานทางหลวงชนบทที่ 14 (กระบี่) และแขวงทางหลวงชนบทในสังกัด จัดเจ้าหน้าที่ลาดตระเวนติดตามเฝ้าระวังถนนในโครงข่ายทางหลวงชนบทอย่างต่อเนื่อง ซึ่งนอกจากจะให้เตรียมเครื่องมือ เครื่องจักร วัสดุอุปกรณ์ ป้ายเตือน หลักนำทาง สะพานเบลีย์ ยานพาหนะแล้ว ยังได้กำชับให้เฝ้าระวังในพื้นที่ที่มีความเสี่ยงในการเกิดเหตุดินสไลด์บนถนนทางหลวงชนบท พร้อมเน้นย้ำให้จัดชุดลาดตระเวนสำรวจพื้นที่เสี่ยงเป็นพิเศษ เพื่อให้สามารถบริหารจัดการเส้นทางและเข้าดำเนินการแก้ไขได้อย่างรวดเร็วเมื่อเกิดเหตุ เป็นการอำนวยความสะดวกปลอดภัยให้กับผู้ใช้เส้นทาง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
อธิบดีฯ กล่าวเพิ่มเติมว่า สำหรับในพื้นที่ภาคอื่น ๆ ทช. ยังคงจัดเจ้าหน้าที่เฝ้าระวังถนนในโครงข่ายอย่างใกล้ชิด เนื่องจากยังมีถนนในโครงข่ายทางหลวงชนบทได้รับผลกระทบ จำนวน 4 สายทาง ใน 4 จังหวัด ได้แก่ ชัยนาท, ร้อยเอ็ด, อุบลราชธานี และเชียงใหม่ ซึ่งเมื่อระดับน้ำได้ลดลงเรียบร้อยแล้ว ทช.จะเร่งดำเนินการซ่อมแซมเบื้องต้นในจุดที่ได้รับความเสียหายอย่างเร่งด่วน เพื่อเป็นการคืนผิวจราจรให้ประชาชนสามารถสัญจรได้อย่างสะดวกปลอดภัยตามปกติต่อไป ทั้งนี้ หากประชาชนต้องการแจ้งเหตุอุทกภัยหรือขอความช่วยเหลือสามารถติดต่อได้ที่แขวงทางหลวงชนบททุกจังหวัด หรือสายด่วนกรมทางหลวงชนบท โทร. 1146
วันจันทร์ที่ 21 พฤศจิกายน 2565
ปลัด พม. ให้กำลังใจไรเดอร์พิการทำงานหาเลี้ยงตนเอง วอนสังคมให้โอกาส ไม่บูลลี่ทางสังคม
ปลัด พม. ให้กำลังใจไรเดอร์พิการทำงานหาเลี้ยงตนเอง วอนสังคมให้โอกาส ไม่บูลลี่ทางสังคม
เมื่อวันที่ 19 พ.ย. 65นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากกรณี ชายคนหนึ่งได้สั่งอาหารและให้ไรเดอร์มาส่งที่หน้าห้องพักบนตึกแห่งหนึ่ง ซึ่งทางแอปพลิเคชั่นสั่งอาหารได้ระบุชัดว่า ไรเดอร์ดังกล่าวเป็นคนพิการทางการเคลื่อนไหว และไรเดอร์ได้แจ้งอีกว่าเป็นคนพิการทางการเคลื่อนไหว ไม่สามารถขึ้นไปบนตึกได้ ขอให้ลูกค้าลงมารับอาหาร ทำให้เป็นเหตุให้ลูกค้าเกิดความไม่พอใจและนำไรเดอร์ดังกล่าวมาประจานผ่านสื่อโซเชียล
ทั้งนี้ ตนขอชื่นชมไรเดอร์ดังกล่าวที่มีความตั้งใจทำมาหากิน ประกอบอาชีพสุจริตหาเลี้ยงตนเอง โดยไม่เป็นภาระพึ่งพิงใคร ซึ่งเป็นหนึ่งพลังสำคัญของสังคม จึงขอให้สังคมได้ให้โอกาสกับคนพิการ ช่วยกันสนับสนุนและเป็นกำลังใจให้คนพิการได้ประกอบอาชีพหาเลี้ยงตัวเองและครอบครัว
นายอนุกูล กล่าวเพิ่มเติมว่า การทํางานของคนพิการ อาจพบอุปสรรคต่างๆ แม้กระทั่งเรื่องของการบูลลี่ในสังคม เราพบว่าปัญหาส่วนใหญ่เกิดจากทัศนคติและความรู้ความเข้าใจเกี่ยวกับคนพิการ นับเป็นเรื่องที่สําคัญมาก ซึ่งเราต้องทําความเข้าใจว่าคนพิการเป็นทรัพยากรที่มีศักยภาพเท่าเทียมกับคนทั่วไป โดยเราเพียงเข้าไปเติมเต็มและอํานวยความสะดวกให้คนพิการสามารถใช้ชีวิตได้อย่างปกติ ซึ่งกระทรวง พม. มีกรมส่งเสริมและพัฒนาคุณภาพชีวิตคนพิการ (พก.) ที่ช่วยสร้างโอกาสและความเสมอภาคทางสังคม ด้วยบริการและสวัสดิการสังคมที่เหมาะสม เพื่อให้คนพิการมีคุณภาพชีวิตที่ดีขึ้น ทั้งนี้ เราต้องช่วยกันสร้างความเข้าใจกับคนในสังคมให้สามารถตระหนักรู้และเข้าใจถึงความสําคัญในการใช้ชีวิตของคนพิการ รวมถึงผู้ด้อยโอกาสทางสังคม
วันพุธที่ 30 พฤศจิกายน 2565
Fitch Ratings คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทยอยู่ในระดับมีเสถียรภาพ (Stable Outlook)
เมื่อวันที่ 30 พฤศจิกายน 2565 บริษัท Fitch Ratings (Fitch) ได้คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ เปิดเผยว่า เมื่อวันที่ 30 พฤศจิกายน 2565 บริษัท Fitch Ratings (Fitch) ได้คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook) โดยมีรายละเอียดดังนี้
1) Fitch คาดว่า เศรษฐกิจไทยปี 2565 จะเติบโตที่ร้อยละ 3.3 และเพิ่มขึ้นเป็นร้อยละ 3.8 ในปี 2566 ซึ่งสูงกว่ากลุ่มประเทศที่มีอันดับความน่าเชื่อถือระดับเดียวกัน (Peer) ที่มีค่าเฉลี่ยอยู่ที่ร้อยละ 2 โดยมีปัจจัยสนับสนุนสำคัญ คือ การฟื้นตัวอย่างมากของภาคการท่องเที่ยว โดยคาดว่านักท่องเที่ยวจากต่างประเทศจะเพิ่มขึ้นจาก 10.3 ล้านคน ในปี 2565 เป็น 24 ล้านคน ในปี 2566 เนื่องจากการเปิดประเทศอย่างเต็มรูปแบบและการประกาศปรับโรคติดเชื้อไวรัสโคโรนา 2019 (COVID-19) จากการเป็นโรคติดต่อร้ายแรง (Pandemic) เป็นโรคประจำถิ่น (Endemic) ตลอดจน อุปสงค์ภายในประเทศปรับตัวดีขึ้นอย่างต่อเนื่องจากการกระตุ้นการใช้จ่ายของภาครัฐและอัตราเงินเฟ้อที่ผ่อนคลาย
2) ภาคการคลังสาธารณะ (Public Finance) อยู่ในระดับที่บริหารจัดการได้ เนื่องจากมีกรอบนโยบายเศรษฐกิจมหภาคที่เข้มแข็ง โดย Fitch คาดว่า การขาดดุลงบประมาณของประเทศไทยมีแนวโน้มลดลงอย่างต่อเนื่องลดลงตามสถานการณ์การระบาดที่คลี่คลายจากร้อยละ 6.8 ในปี 2564 เป็นร้อยละ 4.9 และ 3.8 ในปี 2565 และ 2566 ตามลำดับ และคาดว่าจะยังอยู่ในระดับดังกล่าวในระยะต่อไป ทั้งนี้ ระดับการขาดดุลดังกล่าวจะทำให้สัดส่วนหนี้สาธารณะต่อ GDP อยู่ในระดับมีเสถียรภาพและรัฐบาลมีพื้นที่ทางการคลังที่สามารถรองรับสถานการณ์ที่ไม่คาดคิดในอนาคต (Shock) อีกทั้งรัฐบาลสามารถเข้าถึงแหล่งเงินทุนในประเทศได้ทุกสถานการณ์ และหนี้สาธารณะคงค้างส่วนใหญ่เป็นหนี้สกุลเงินบาทจึงช่วยลดความเสี่ยงด้านอัตราแลกเปลี่ยน และคาดว่ารัฐบาลจะสามารถจัดเก็บรายได้เพิ่มขึ้นเมื่อเศรษฐกิจเติบโตอย่างมั่นคง
3) ภาคการเงินต่างประเทศ (External Finance) มีความเข้มแข็งและยืดหยุ่น แม้ในปี 2565 ประเทศไทยจะขาดดุลบัญชีเดินสะพัดที่ร้อยละ 3.2 แต่ Fitch คาดว่า ดุลบัญชีเดินสะพัดจะกลับมาเกินดุล (Surplus) เป็นร้อยละ1.9 และ 3.7 ในปี 2566 และ 2567 ตามลำดับ จากภาคการท่องเที่ยวฟื้นตัวอย่างต่อเนื่อง อีกทั้งมีทุนสำรองระหว่างประเทศเพียงพอสำหรับการใช้จ่ายในปี 2566 จำนวน 6.9 เดือน ซึ่งสูงกว่า Peers ที่มีค่าเฉลี่ยอยู่ที่ 5.6 เดือน
ประเด็นที่ Fitch ให้ความสนใจและจะติดตามอย่างใกล้ชิด คือ การดำเนินมาตรการด้านอัตราเงินเฟ้อ สัดส่วนหนี้ภาคครัวเรือนต่อ GDP และการเปลี่ยนแปลงทางการเมือง
วันพุธที่ 30 พฤศจิกายน 2565
“บิ๊กป้อม” เปิดงาน Thailand Smart City Expo 2022 มุ่งพัฒนากำลังคนสู่เมืองอัจฉริยะ
“บิ๊กป้อม” เปิดงาน Thailand Smart City Expo 2022 มุ่งพัฒนากำลังคนสู่เมืองอัจฉริยะ
วันนี้(30พฤศจิกายน65)พลเอกประวิตรวงษ์สุวรรณรองนายกรัฐมนตรีเป็นประธานเปิดงานนิทรรศการไทยแลนด์เมืองอัจฉริยะปี2565 (Thailand Smart City Expo 2022)งานแสดงสินค้าและเทคโนโลยีระดับนานาชาติด้านเมืองอัจฉริยะจากทั่วทุกมุมโลกพร้อมสัมมนาให้ความรู้จากผู้เชี่ยวขาญครอบคลุม7กลุ่มประเภทสินค้าด้านการพัฒนาเมืองอัจฉริยะในทุกมิติรวมกว่า150บูธเพื่อจุดประกายแนวคิดการพัฒนาเมืองโดยใช้เทคโนโลยีนวัตกรรมให้สอดรับกับอัตลักษณ์ของแต่ละเมืองได้อย่างมีประสิทธิภาพโดยมีนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส),ผศ.ดร.ณัฐพลนิมมานพัชรินทร์ผู้อำนวยการใหญ่สำนักงานส่งเสริมเศรษฐกิจดิจิทัล(DEPA),นายศักดิ์ชัยภัทรปรีชากุลกรรมการผู้จัดการบริษัทเอ็น.ซี.ซี.แมนเนจเม้นท์แอนด์ดิเวลลอปเม้นท์จำกัดผู้แทนจากสำนักงานเมืองอัจฉริยะประเทศไทยพร้อมด้วยคณะผู้บริหารร่วมงานซึ่งจัดขึ้นระหว่างวันที่30พ.ย.–2ธ.ค. 65ณฮอลล์3-4ศูนย์การประชุมแห่งชาติสิริกิติ์
___________________
วันพุธที่ 30 พฤศจิกายน 2565
ดร.ณัฐพล บรรยายพิเศษ ชูแนวคิดชุมชนดี อุตสาหกรรมดี หน่วยงานดี ขับเคลื่อนเศรษฐกิจสู่ความสมดุลและยั่งยืน ผ่านกลไก 4 มิติ
ดร.ณัฐพล บรรยายพิเศษ ชูแนวคิดชุมชนดี อุตสาหกรรมดี หน่วยงานดี ขับเคลื่อนเศรษฐกิจสู่ความสมดุลและยั่งยืน ผ่านกลไก 4 มิติ
วันที่ 28 พฤศจิกายน 2565 ดร.ณัฐพล รังสิตพล ปลัดกระทรวงอุตสาหกรรม ให้เกียรติบรรยายพิเศษ “ทิศทางการพัฒนาอุตสาหกรรมไทย” เนื่องในโอกาสการประชุมใหญ่คณะกรรมการสภาอุตสาหกรรมแห่งประเทศไทย ครั้งที่ 10/2565(8) ณ True ICON Hall 1 ชั้น 7 ไอคอนสยาม
สำหรับการบรรยายพิเศษ ในครั้งนี้ ปลัดฯ ณัฐพล กล่าวว่า การขับเคลื่อนเศรษฐกิจของประเทศในขณะนี้ ก้าวเข้าสู่ยุค Next Normal เป็นรูปแบบการใช้ชีวิตของผู้คนทั่วโลกที่มีการเปลี่ยนแปลงไป ซึ่งสะท้อนให้เห็นถึงแนวโน้มการเปลี่ยนแปลงครั้งสำคัญในอนาคต ดังนั้น เมื่อโลกมีการเปลี่ยนแปลง ธุรกิจก็ต้องมีการปรับตัว
ที่ผ่านมากระทรวงอุตสาหกรรมได้ขับเคลื่อนนโยบายภายใต้การดำเนินงาน 5 agendas ประกอบด้วย 1. การส่งเสริมและพัฒนาอุตสาหกรรมเป้าหมาย 2. การส่งเสริมและพัฒนาผู้ประกอบการไปสู่ 4.0 3. การส่งเสริมการผลิตไปสู่ 4.0 4. การส่งเสริมการลงทุนในพื้นที่ และ 5. การปรับแนวคิด รูปแบบการปฏิบัติงานในการบริการของกระทรวงอุตสาหกรรม
อย่างไรก็ตาม จากบริบทของเศรษฐกิจและสังคมโลกที่เปลี่ยนแปลงไปภายหลังจากการแพร่ระบาดของโรคโควิด-19 ทำให้กระทรวงอุตสาหกรรมต้องเน้นการขับเคลื่อนภาคอุุตสาหกรรมไปสู่การเติบโตอย่างสมดุลและยั่งยืนใน 4 มิติ ดังนี้ 1. ความสำเร็จทางธุรกิจของอุตสาหกรรมเศรษฐกิจ 2. การดูแลและรับผิดชอบต่อสังคมของสถานประกอบการที่ต้องไม่สร้างผลกระทบในพื้นที่ 3. การอนุรักษ์ทรัพยากรธรรมชาติและสิ่งแวดล้อม ด้วยการตอบโจทย์ประเทศ และประชาคมโลก และ 4. การพัฒนาเศรษฐกิจชุมชนและเศรษฐกิจฐานราก ด้วยการรักษาวิถีชีวิต สร้างประโยชน์ และพัฒนาชีวิตที่ดีขึ้น โดยเน้นการส่งเสริมเกษตรกรรม ไปสู่ เกษตรอุตสาหกรรม เป็นการกระตุ้นเศรษฐกิจฐานราก และรับรองแรงงานคืนถิ่น ดังนั้น ทิศทางการพัฒนาภาคอุตสาหกรรม จึงต้องเป็นในรูปแบบ อุตสาหกรรมดี อยู่คู่ชุมชนอย่างยั่งยืน โดยชุมชนดี อุตสาหกรรมดี และหน่วยงานดี ต่อไป
ทั้งนี้ การบรรยายพิเศษครั้งนี้ได้รับเกียรติจากนายภูมิวิศาล เกษมศุข เลขาธิการคณะกรรมาธิการป้องกันและปราบปรามการทุจริต ได้ร่วมขึ้นเวทีบรรยายแนวทางการป้องกันและปราบปรามการทุจริตในหน่วยงานภาครัฐและเอกชน โดยมีนายเกรียงไกร เธียรนุกุล ประธานสภาอุตสาหกรรมแห่งประเทศไทย ประธานสายงานส่งเสริมและสนับสนุนอุตสาหกรรม ให้การต้อนรับ พร้อมด้วย รองประธาน และคณะกรรมการสภาอุตสาหกรรมแห่งประเทศไทย เข้าร่วมการประชุมและร่วมรับฟังบรรยายเป็นจำนวนมาก
วันพุธที่ 30 พฤศจิกายน 2565
นายกฯ ตรวจเยี่ยมโรงพยาบาลวัดห้วยปลากั้งเพื่อสังคม จ.เชียงราย มุ่งสืบสานงานด้านทันตกรรมครบวงจร ขอบคุณผู้เกี่ยวข้องร่วมบริจาคด้วยจิตศรัทธา พร้อมเป็นกำลังใจทีมแพทย์พยาบาล
นายกฯ ตรวจเยี่ยมโรงพยาบาลวัดห้วยปลากั้งเพื่อสังคม จ.เชียงราย มุ่งสืบสานงานด้านทันตกรรมครบวงจร ขอบคุณผู้เกี่ยวข้องร่วมบริจาคด้วยจิตศรัทธา พร้อมเป็นกำลังใจทีมแพทย์พยาบาล เริ่มเปิดให้บริการรักษาฟรีตั้งแต่ 1 ธ.ค. 65
วันนี้ (30 พฤศจิกายน 2565) เวลา 16.20 น. นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ ตรวจเยี่ยมโรงพยาบาลวัดห้วยปลากั้งเพื่อสังคม ตำบลแม่ยาว อำเภอเมืองเชียงราย จังหวัดเชียงราย ซึ่งเป็นโรงพยาบาลที่จะให้บริการตรวจรักษาฟรีโดยไม่มีค่าใช้จ่ายใด ๆ ทั้งสิ้น และมีกำหนดเปิดให้บริการแก่ประชาชนอย่างไม่เต็มรูปแบบ ตั้งแต่วันที่ 1 ธันวาคม 2565 เป็นต้นไป
เมื่อนายกรัฐมนตรีเดินทางถึงได้เข้ากราบนมัสการพระไพศาลประชาทร วิ.(พระอาจารย์พบโชค ติสสวังโส) เจ้าอาวาสวัดห้วยปลากั้ง กราบพระพุทธชินราช ณ พระอุโบสถ เพื่อความเป็นสิริมงคล พร้อมตรวจเยี่ยมความคืบหน้าการก่อสร้างและติดตามความพร้อมการให้บริการด้านการแพทย์และสาธารณสุขของโรงพยาบาลฯ โดยเจ้าอาวาสนำตรวจเยี่ยม สำหรับโรงพยาบาลวัดห้วยปลากั้งเพื่อสังคม ประกอบด้วย ศูนย์ทันตกรรม ศูนย์โพลีคลินิก ศูนย์ฝึกวิชาชีพ ฯลฯ และจะให้บริการเฉพาะผู้ป่วยนอกโดยไม่มีบริการนอนพัก ผู้ป่วยฉุกเฉินหรือทั่วไปเข้ารับการตรวจรักษาและกลับบ้านได้ หรือหากอาการหนักจะส่งตัวไปรักษาต่อ ณ สถานพยาบาลใกล้เคียง
โดยระหว่างการตรวจติดตามความพร้อมการเปิดให้บริการโรงพยาบาลวัดห้วยปลากั้งเพื่อสังคมนั้นนายกรัฐมนตรีได้พบปะทักทายกับประชาชนชาติพันธุ์ต่าง ๆ และนักท่องเที่ยวที่เดินทางมาท่องเที่ยวที่วัดห้วยปลากั้งฯ พร้อมสอบถามถึงชีวิตความเป็นอยู่ของประชาชนในพื้นที่ด้วยความสนใจ และย้ำให้เด็กเยาวชนตั้งใจศึกษาเล่าเรียนเพื่อเป็นกำลังสำคัญของการพัฒนาประเทศ รวมทั้งให้เป็นคนดี เคารพรักพ่อแม่ ผู้ปกครอง ครูและอาจารย์ที่ให้ความรู้และดูแลทุกคนด้วย ซึ่งบรรยากาศเป็นไปด้วยความอบอุ่นและเป็นกันเอง
ทั้งนี้ พื้นที่ชั้น 2 ของโรงพยาบาลจะให้บริการงานด้านทันตกรรมแบบครบวงจร ซึ่งมีแรงบันดาลใจสำคัญจากพระราชกรณียกิจอันยิ่งใหญ่ของสมเด็จพระศรีนครินทราบรมราชชนนี (สมเด็จย่า) เพื่อร่วมสานต่องานด้านทันตกรรมและโครงการ พอ.สว. ที่มีการออกหน่วยแพทย์เคลื่อนที่ไปตามชุมชนต่าง ๆ มาโดยตลอด โดยตั้งเป้าว่าจะสามารถรองรับผู้ป่วยทั่วไปได้วันละประมาณ 500 คน และผู้ป่วยด้านทันตกรรมวันละประมาณ 120 คน ซึ่งมีทีมแพทย์ พยาบาล หรือบุคลากรทางการแพทย์ที่เป็นอาสาสมัคร ทำงานให้บริการดูแลผู้ป่วยด้วยความเสียสละโดยรับค่าตอบแทนเป็นเบี้ยเลี้ยงเท่านั้น
นายอนุชาฯ กล่าวว่า นายกรัฐมนตรีชื่นชมการดำเนินงานของโรงพยาบาลวัดห้วยปลากั้งเพื่อสังคม พร้อมเป็นกำลังใจให้ผู้เกี่ยวข้อง ทีมแพทย์ พยาบาล อาสาสมัคร ที่มีจิตอาสาเข้าปฏิบัติหน้าที่ด้วยความเสียสละและให้บริการแก่ประชาชนอย่างเต็มกำลังความสามารถ รวมทั้งขอบคุณผู้มีจิตศรัทธาที่ร่วมทำบุญสร้างโรงพยาบาลจนเป็นศูนย์การแพทย์ที่มีความทันสมัย อีกทั้งยังเป็นศูนย์ฝึกวิชาชีพ ศูนย์ทันตกรรม และโพลีคลีนิก ที่จะสามารถดูแลให้การรักษาพยาบาลและให้บริการด้านการแพทย์ การสาธารณสุขแก่ประชาชนในพื้นที่และนักท่องเที่ยวได้เป็นอย่างดี
----------------
วันพุธที่ 30 พฤศจิกายน 2565
ผตร.วิษณุ นำทีมผู้แทนกระทรวงฯ ชี้แจงแผนปฏิรูปประเทศ ด้านพาณิชย์และอุตสาหกรรม
ผตร.วิษณุ นำทีมผู้แทนกระทรวงฯ ชี้แจงแผนปฏิรูปประเทศ ด้านพาณิชย์และอุตสาหกรรม
วันที่ 25 พฤศจิกายน 2565 เวลา 13.30 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรมร่วมประชุมหารือกับคณะอนุกรรมาธิการติดตาม เสนอแนะ และเร่งรัดการปฏิรูปประเทศเกี่ยวกับด้านพาณิชย์และอุตสาหกรรม ณ ห้องประชุมชุณหะวัณ ชั้น 3 อาคาร สปอ. ผ่านระบบอิเล็กทรอนิกส์ (Cisco Webex)
โดยการประชุมครั้งนี้ได้หารือและชี้แจงการดำเนินงานตามแผนแม่บทภายใต้ยุทธศาสตร์ชาติ ประเด็นที่ 8 ผู้ประกอบการและวิสาหกิจขนาดกลางและขนาดย่อม (SME) ต่อคณะอนุกรรมาธิการฯ เพื่อเป็นข้อมูลไปใช้ประกอบการพิจารณาคำของบประมาณประจำปี พ.ศ. 2567 ในภาพรวมต่อไป
วันพุธที่ 30 พฤศจิกายน 2565
ออมสิน สุดแกร่ง ทริสเรทติ้ง ประกาศอันดับเครดิตระดับ AAA
ทริสเรทติ้งระกาศคงอันดับเครดิตองค์กรของธนาคารออมสิน ที่ระดับ AAA เป็นปีที่ 7 ติดต่อกัน (เริ่มจัดอันดับปี 2559-2565) ด้วยแนวโน้ม “Stable” หรือ “คงที่” สะท้อนสถานภาพทางกฎหมายของธนาคาร ที่เป็นสถาบันการเงินเฉพาะกิจ (SFI)
นายวิทัย รัตนากร ผู้อำนวยการธนาคารออมสิน เปิดเผยว่า ทริสเรทติ้ง สถาบันการจัดอันดับเครดิตที่มีความน่าเชื่อถือ ประกาศคงอันดับเครดิตองค์กรของธนาคารออมสิน ที่ระดับ AAA เป็นปีที่ 7 ติดต่อกัน (เริ่มจัดอันดับปี 2559-2565) ด้วยแนวโน้ม “Stable” หรือ “คงที่” สะท้อนสถานภาพทางกฎหมายของธนาคาร ที่เป็นสถาบันการเงินเฉพาะกิจ (SFI) มีความเชื่อมโยงกับรัฐบาลในระดับสูงสุด และมีบทบาท “สำคัญมากที่สุด” ต่อการดำเนินนโยบายของภาครัฐ และ ยังเป็นสถาบันการเงินเฉพาะกิจเพียงแห่งเดียวที่รัฐบาลให้การค้ำประกันภาระผูกพันทางการเงินทั้งหมดอย่างชัดเจน ตาม พ.ร.บ.ธนาคารออมสิน พ.ศ.2489 ซึ่งยังมีบทบาทสำคัญมากที่สุดในการสนับสนุนนโยบายของรัฐบาล เพื่อพัฒนาเศรษฐกิจของประเทศอย่างยั่งยืน ผ่านการให้เงินทุนสำหรับกลุ่มประชาชนผู้มีรายได้น้อย ธุรกิจขนาดกลางและขนาดย่อม ตลอดจนภารกิจด้านส่งเสริมการออมและสร้างวินัยทางการเงินให้ประชาชน
โดยทริสเรทติ้งมองว่า บทบาทของธนาคารออมสินในการสนับสนุนนโยบายของรัฐบาลทวีความสำคัญมากยิ่งขึ้นในช่วงที่มีการแพร่ระบาดของโควิด-19 โดยเป็นช่องทางให้ความช่วยเหลือทางการเงินจากภาครัฐ ให้แก่กลุ่มธุรกิจขนาดเล็กและขนาดกลาง ภาคอุตสาหกรรมหลัก ๆ ที่ได้รับผลกระทบ ผ่านโครงการสินเชื่อดอกเบี้ยต่ำ โครงการช่วยเหลือฟื้นฟูผู้ประกอบการ รวมถึงมาตรการผ่อนปรนต่าง ๆ เช่น มาตรการพักชำระหนี้ และปรับปรุงโครงสร้างหนี้ เป็นต้น ซึ่งจนถึงเดือนตุลาคม 2565 ธนาคารได้ช่วยเหลือผู้ได้รับผลกระทบจากสถานการณ์โควิด-19 และผู้มีรายได้น้อยเป็นจำนวนมาก ผ่านมาตรการและโครงการต่าง ๆ รวม 47 โครงการ สามารถช่วยเหลือประชาชนได้ถึง 13 ล้านคน ปล่อยสินเชื่อได้รวม 6.8 ล้านราย เป็นเงิน 2.35 ล้านล้านบาท
ทั้งนี้ ธนาคารออมสินเป็นสถาบันการเงินเฉพาะกิจที่ใหญ่ที่สุด โดยที่ ธนาคารแห่งประเทศไทย (ธปท.) จัดให้เป็นธนาคารที่มีความสำคัญในเชิงระบบ มีส่วนแบ่งทางการตลาดสินเชื่ออยู่ที่ 9.4% ของสินเชื่อในระบบธนาคารพาณิชย์และสถาบันการเงินเฉพาะกิจทั้งหมดในประเทศไทย และยังมีส่วนแบ่งกำไรสุทธิที่นำส่งรัฐบาลสูงที่สุดในกลุ่มสถาบันการเงินเฉพาะกิจทั้งหมดอีกด้วย โดยกำไรสุทธิในปี 2564 คิดเป็น 52.2% ของกำไรสุทธิของสถาบันการเงินเฉพาะกิจทั้งหมด ซึ่ง ณ สิ้นเดือนกันยายน 2565 มีฐานลูกค้าที่ใหญ่ที่สุดจำนวนถึง 23 ล้านราย แบ่งเป็นกลุ่มผู้มีรายได้น้อยและประชาชนฐานรากในสัดส่วน 60% ทำให้ทริสเรทติ้งคาดว่า ธนาคารออมสินจะยังคงรักษาสถานะทางการตลาดที่แข็งแกร่งในธุรกิจธนาคารเพื่อลูกค้ารายย่อยต่อไปได้
https://www.gsb.or.th/news/gsbpr47-65/
วันพุธที่ 30 พฤศจิกายน 2565
นายกรัฐมนตรีพอใจรายงานเศรษฐกิจภูมิภาคดีทุกด้าน ผลจากการท่องเที่ยวต่อเนื่อง ความเชื่อมั่นผู้บริโภคปรับตัวดีขึ้นในทุกภูมิภาค
นายกรัฐมนตรีพอใจรายงานเศรษฐกิจภูมิภาคดีทุกด้าน ผลจากการท่องเที่ยวต่อเนื่อง ความเชื่อมั่นผู้บริโภคปรับตัวดีขึ้นในทุกภูมิภาค
วันที่ 30 พฤศจิกายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีพอใจรายงานตัวเลขภาวะเศรษฐกิจภูมิภาคประจำเดือนตุลาคม 2565 โดยสำนักงานเศรษฐกิจการคลัง กระทรวงการคลัง ซึ่งเศรษฐกิจภูมิภาคได้รับปัจจัยสนับสนุนจากการท่องเที่ยวต่อเนื่อง นอกจากนี้ ในภาคใต้ ภาคเหนือ และภาคตะวันออกเฉียงเหนือ ยังได้รับปัจจัยสนับสนุนจากการบริโภคภาคเอกชน ในขณะเดียวกัน ความเชื่อมั่นผู้บริโภคก็ปรับตัวดีขึ้นในทุกภูมิภาค
เศรษฐกิจภาคใต้ มีการจัดเก็บภาษีมูลค่าเพิ่ม ณ ราคาคงที่ขยายตัวร้อยละ 22.8 ต่อปี ดัชนีความเชื่อมั่นผู้บริโภคอยู่ที่ระดับ 42.2 เพิ่มขึ้นจากเดือนก่อนหน้าซึ่งอยู่ที่ระดับ 40.7 และดัชนีความเชื่อมั่นภาคอุตสาหกรรมอยู่ที่ระดับ 92.6 เพิ่มขึ้นจากเดือนก่อนหน้าซึ่งอยู่ที่ระดับ 88.1
เศรษฐกิจภาคเหนือ มีการจัดเก็บภาษีมูลค่าเพิ่ม ณ ราคาคงที่ขยายตัวร้อยละ 23.3 ต่อปี ดัชนีความเชื่อมั่นผู้บริโภคอยู่ที่ระดับ 48.2 เพิ่มขึ้นจากเดือนก่อนหน้าซึ่งอยู่ที่ระดับ 47.0 ขณะที่ดัชนีความเชื่อมั่นภาคอุตสาหกรรมอยู่ที่ระดับ 75.8 ลดลงจากเดือนก่อนหน้าซึ่งอยู่ที่ระดับ 76.1
เศรษฐกิจภาคตะวันออกเฉียงเหนือ มีการจัดเก็บภาษีมูลค่าเพิ่ม ณ ราคาคงที่ขยายตัวร้อยละ 24.5 ต่อปี ดัชนีความเชื่อมั่นผู้บริโภคอยู่ที่ระดับ 50.2 เพิ่มขึ้นจากเดือนก่อนหน้าซึ่งอยู่ที่ระดับ 48.7 ขณะที่ดัชนีความเชื่อมั่นภาคอุตสาหกรรมอยู่ที่ระดับ 87.4 ลดลงจากเดือนก่อนหน้าซึ่งอยู่ที่ระดับ 88.4
เศรษฐกิจภาคตะวันออก มีการจัดเก็บภาษีมูลค่าเพิ่ม ณ ราคาคงที่ขยายตัวร้อยละ 10.9 ต่อปี ดัชนีความเชื่อมั่นผู้บริโภคอยู่ที่ระดับ 49.0 เพิ่มขึ้นจากเดือนก่อนหน้าซึ่งอยู่ที่ระดับ 47.5 และดัชนีความเชื่อมั่นภาคอุตสาหกรรมอยู่ที่ระดับ 102.4 เพิ่มขึ้นจากเดือนก่อนหน้าซึ่งอยู่ที่ระดับ 100.7
เศรษฐกิจภาคตะวันตก มีการจัดเก็บภาษีมูลค่าเพิ่ม ณ ราคาคงที่ขยายตัวร้อยละ 44.9 ต่อปี ดัชนีความเชื่อมั่นผู้บริโภคอยู่ที่ระดับ 45.0 เพิ่มขึ้นจากเดือนก่อนหน้าซึ่งอยู่ที่ระดับ 43.5 เช่นเดียวกับดัชนีความเชื่อมั่นภาคอุตสาหกรรมอยู่ที่ระดับ 98.2 เพิ่มขึ้นจากเดือนก่อนหน้าซึ่งอยู่ที่ระดับ 95.3
เศรษฐกิจ กทม. และปริมณฑล มีการจัดเก็บภาษีมูลค่าเพิ่ม ณ ราคาคงที่ชะลอตัว ดัชนีความเชื่อมั่นผู้บริโภคอยู่ที่ระดับ 44.8 เพิ่มขึ้นจากเดือนก่อนหน้าซึ่งอยู่ที่ระดับ 43.3 และดัชนีความเชื่อมั่นภาคอุตสาหกรรมอยู่ที่ระดับ 98.2 เพิ่มขึ้นจากเดือนก่อนหน้าซึ่งอยู่ที่ระดับ 95.3
เศรษฐกิจภาคกลาง มีการจัดเก็บภาษีมูลค่าเพิ่ม ณ ราคาคงที่ชะลอตัว
ดัชนีความเชื่อมั่นผู้บริโภคอยู่ที่ระดับ 45.0 เพิ่มขึ้นจากเดือนก่อนหน้าซึ่งอยู่ที่ระดับ 43.5 และดัชนีความเชื่อมั่นภาคอุตสาหกรรมอยู่ที่ระดับ 98.2 เพิ่มขึ้นจากเดือนก่อนหน้าซึ่งอยู่ที่ระดับ 95.3
“รัฐบาลมั่นใจเศรษฐกิจไทยฟื้นตัวแล้วและเป็นไปอย่างมีเสถียรภาพ ซึ่งมีความเป็นไปได้ที่ปีหน้า เศรษฐกิจจะขยายตัว 3.5-4% และการส่งออกจะเติบโต 3-5 % ขณะเดียวกัน รัฐบาลก็ได้เร่งส่งเสริมการลงทุน เศรษฐกิจการค้าชายแดน การผลักดันการส่งออก โดยเฉพาะการเร่งขับเคลื่อนการลงทุนโครงสร้างพื้นฐาน มีการเตรียมเม็ดเงินลงทุนไว้แล้ว เพื่อพัฒนาระบบโลจิสติกส์ ลดต้นทุนการขนส่ง ให้เกิดขึ้นโดยเร็ว ภายในระยะเวลา 8-10 ปี ข้างหน้า โดยจะเป็นการลงทุนทั้งในระบบสาธารณูปโภคและพลังงาน” นางสาวรัชดา กล่าว
วันพุธที่ 30 พฤศจิกายน 2565
ดีอีเอส เผยผลแข่งขันอีสปอร์ตเกมส์ อาร์ โอ วี ฟรีไฟต์ สร้างพลังคนรุ่นใหม่ ใช้ประโยชน์จากเทคโนโลยีดิจิทัล สร้างชื่อเสียง สร้างรายได้
ดีอีเอส เผยผลแข่งขันอีสปอร์ตเกมส์ อาร์ โอ วี ฟรีไฟต์ สร้างพลังคนรุ่นใหม่ ใช้ประโยชน์จากเทคโนโลยีดิจิทัล สร้างชื่อเสียง สร้างรายได้
กระทรวงดิจิทัลเพื่อเศรษฐกิจและสังคมจัดเต็มเอาใจสาวกเกมส์เมอร์รวมพลังคนรุ่นใหม่รวมเวทีแข่งขันอีสปอร์ตรายการ"ROV FREE FIGHT BY MDES"ภายในงาน“Thailand 4.0ประเทศไทยไปไกลกว่าที่คิด”เตรียมเงินรางวัลรวมมูลค่ากว่า2แสนบาทโดยได้รับเกียรติจากพลเอกประยุทธ์จันทร์โอชานายกรัฐมนตรีเป็นประธานการแข่งขันมุ่งสนับสนุนคนรุ่นใหม่ใช้เทคโนโลยีดิจิทัลอย่างเกิดประโยชน์พร้อมผลักดันกีฬาอีสปอร์ตเข้าไปเป็นส่วนหนึ่งของภาคเศรษฐกิจสู่การยกระดับการสร้างชื่อเสียงให้กับประเทศไทย
พลเอกประยุทธ์จันทร์โอชานายกรัฐมนตรีเปิดเผยว่ากีฬาe-Sportเป็นส่วนหนึ่งของเศรษฐกิจสร้างสรรค์ที่สำคัญเกมและกีฬาอีสปอร์ตมีประชาชนให้ความสนใจนับเป็นสัดส่วน1ใน3ของจำนวนประชากรในประเทศการจัดให้มีกิจกรรมที่เปิดโอกาสให้ประชาชนเยาวชนของประเทศได้แสดงความสามารถจากพรสวรรค์จากรสนิยมความชอบสิ่งนั้นมีข้อดีที่นำมาต่อยอดพัฒนาให้มีศักยภาพและมีมูลค่าสูงขึ้นเกิดความร่วมมือทั้งภาครัฐ เอกชนสถาบันการศึกษาและสมาคมอีสปอร์ตเพื่อช่วยกันพัฒนาจากเดิมที่เป็นเกมเล่นเพื่อความสนุกมาสร้างให้เกิดประโยชน์ไม่ว่าจะทางด้านสังคมหรือทางเศรษฐกิจส่งผลให้ประเทศสามารถกำหนดแผนงานต่างๆที่จะมาสนับสนุนกีฬาอีสปอร์ตพร้อมเกิดเป็นอาชีพที่สามารถสร้างรายได้ให้กับประเทศไทย
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมกล่าวว่าปัจจุบันอีสปอร์ตไม่ได้เป็นกิจกรรมบันเทิงเพียงอย่างเดียวเพราะสามารถสร้างงานสร้างอาชีพที่ทำให้เกิดรายได้อย่างมั่นคงเป็นธุรกิจแขนงใหม่บนโลกดิจิทัสที่ประสพความสำเร็จงดงามและในปัจจุบันนี้อุตสาหกรรมเกมในประเทศพัฒนาเติบโตอย่างต่อเนื่องจนมีมูลค่าเกิน40,000ล้านบาทแล้วและในปี2565อีสปอร์ตก็เป็นกิจกรรมหนึ่งที่กระตุ้นให้เกิดความสำเร็จ
การจัดงานสัมมนาและนิทรรศการเศรษฐกิจดิจิทัลไทยแลนด์4.0ประเทศไทยไปไกลกว่าที่คิดจึงได้จัดให้มีการเปิดเวทีเสวนาแสดงความคิดเห็นจากบุคคลที่มีส่วนเกี่ยวข้องในวงการอีสปอร์ตหลายสาขาอาชีพและให้จัดการการแข่งขันกีฬาอีสปอร์ตเกมอาร์โอวีประเภททีม5คนโดยคัดเลือก32ทีมจากผู้สมัครทั้งสิ้น128ทีมโดยมอบให้สมาคมกีฬาอีสปอร์ตแห่งประเทศไทยเป็นผู้ควบคุมการแข่งขันภายใต้ระเบียบที่ผ่านการรับรองอย่างเป็นทางการได้รับเกียรติจากนายภุชพงค์โนดไธสงเลขาธิการคณะกรรมการดิจิทัลเพื่อเศรษฐกิจและสังคมแห่งชาติ ,ว่าที่ร้อยเอกมนตรีมั่นคงที่ปรึกษารัฐมนตรีว่าการกระทรวงดิจิทัลเพื่อเศรษฐกิจและสังคม และนายสันติโหลทองนายกสมาคมอีสปอร์ตแห่งประเทศไทยให้เกียรติมอบรางวัลโดยมีผลการแข่งขันได้แก่รางวัลชนะเลิศรับเงินรางวัล50,000บาทได้แก่ทีมXERXIA ESPORTรางวัลรองชนะเลิศอันดับ1เงินรางวัล30,000บาทได้แก่ทีมREDKID 7 ,รางวัลรองชนะเลิศอันดับ2ร่วมรวม2รางวัลรับรางวัลทีมละ15,000บาทได้แก่BIGSIZE ESTANOCHE, Buriram United ESPORT Spark,และรองชนะเลิศอันดับ3ได้แก่AMAZE, MOOSLIDER, MiKO BETA และThe Loft Fantastic Esport
ดีอีเอสมุ่งหวังว่าโอกาสการจัดการแข่งขันในครั้งนี้จะเป็นการชี้ให้เห็นประโยชน์ของเทคโนโลยีดิจิทัลที่ไม่เพียงแค่นำเกมมาเล่นเพื่อความสนุกสนานบันเทิงแต่ยังสามารถเกิดประโยชน์กับการผลักดันเศรษฐกิจพร้อมสร้างชื่อเสียงให้กับประเทศอีกทางหนึ่งด้วย
___________________
วันพุธที่ 30 พฤศจิกายน 2565
รฟม. โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ
กำชับผู้รับจ้างขุดลอกคูคลองในแนวก่อสร้างรถไฟฟ้า เพื่อเพิ่มประสิทธิภาพการระบายน้ำ
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมในฐานะหน่วยงานที่รับผิดชอบดำเนินการก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ได้กำชับให้ผู้รับจ้างก่อสร้างงานโยธาทุกสัญญา ดำเนินการลอกคูระบายน้ำตลอดแนวเส้นทางโครงการฯ อย่างต่อเนื่องทุก ๆ 3 เดือน เพื่อป้องกันเศษวัสดุอุดตันในแนวก่อสร้างรถไฟฟ้า เพิ่มประสิทธิภาพการระบายน้ำให้ดีมากยิ่งขึ้น โดยบริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) ผู้รับจ้างสัญญาที่ 4 งานก่อสร้างโครงสร้างทางวิ่งและสถานียกระดับช่วงคลองบ้านม้า - สุวินทวงศ์ ได้ดำเนินการขุดลอกคูระบายน้ำ บริเวณถนนรามคำแหง ฝั่งขาออก ช่วงซอยรามคำแหง 155 - 155/3
ทั้งนี้ รฟม. ได้เน้นย้ำให้ที่ปรึกษาโครงการ กำกับดูแลให้ผู้รับจ้างฯ ลอกท่อระบายน้ำตามแนวก่อสร้างรถไฟฟ้า และเฝ้าระวังสถานการณ์ พร้อมจัดเตรียมเจ้าหน้าที่และเครื่องสูบน้ำ เพื่อช่วยเหลือและอำนวยความสะดวกให้แก่ประชาชน ตามนโยบายด้านความรับผิดชอบต่อสังคมในการให้ความสำคัญแก่ประชาชนและชุมชนตามแนวสายทางโครงการรถไฟฟ้าซึ่งอาจจะได้รับผลกระทบจากการดำเนินงานก่อสร้างโครงการฯ ติดตามข้อมูลข่าวสารโครงการรถไฟฟ้าสายสีส้มฯ ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : @OrangeLine หรือติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันพุธที่ 30 พฤศจิกายน 2565
พม. ดึงภาคีเครือข่าย ขับเคลื่อนกลไกด้านการพัฒนาสตรี ส่งเสริมความเสมอภาคระหว่างเพศ
พม. ดึงภาคีเครือข่าย ขับเคลื่อนกลไกด้านการพัฒนาสตรี ส่งเสริมความเสมอภาคระหว่างเพศ
วันนี้ (30 พ.ย. 65) เวลา 09.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดการประชุมเชิงปฏิบัติการเพื่อขับเคลื่อนกลไกด้านการพัฒนาสตรี สำหรับผู้แทนหน่วยงานภาครัฐที่เป็นผู้บริหารด้านการเสริมสร้างบทบาทหญิงชาย (Chief Gender Equality Officer - CGEO) และศูนย์ประสานงานด้านความเสมอภาคระหว่างหญิงชาย (Gender Focal Point - GFP) จำนวน 300 คน โดยมีนางจินตนา จันทร์บำรุง อธิบดีกรมกิจการสตรีและสถาบันครอบครัว กล่าวรายงาน ซึ่งจัดขึ้นระหว่างวันที่ 30 พฤศจิกายน ถึง 1 ธันวาคม 2565 ณ ห้องราชาบอลรูม ชั้น 11 โรงแรมปรินซ์ พาเลซ มหานาค กรุงเทพฯ
นายอนุกูล กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการสตรีและสถาบันครอบครัว (สค.) ในฐานะหน่วยงานระดับชาติสำหรับการประสานการขับเคลื่อนการส่งเสริมความเสมอภาคระหว่างเพศและเสริมพลังสตรี รวมทั้งขับเคลื่อนกลไกเพื่อสร้างพลังความร่วมมือกับภาคีเครือข่ายทุกภาคส่วน วันนี้ จึงได้จัดการประชุมเชิงปฏิบัติการเพื่อขับเคลื่อนกลไกด้านการพัฒนาสตรี สำหรับเจ้าหน้าที่ภาครัฐที่เป็น CGEO และ GFP เป็นการส่งเสริมและผลักดันให้หน่วยงานที่เกี่ยวข้องได้ร่วมกันขับเคลื่อนการส่งเสริมความเสมอภาคระหว่างเพศ และเสริมพลังสตรี โดยให้มีความรู้ ความเข้าใจเกี่ยวกับความเสมอภาคระหว่างเพศ เครื่องมือบูรณาการมิติเพศภาวะ และการจัดทำแผนงานและโครงการด้านสตรีที่สามารถนำไปสู่การปฏิบัติอย่างเป็นรูปธรรม
นายอนุกูล กล่าวเพิ่มเติมว่า การประชุมครั้งนี้นับเป็นโอกาสอันดีในการแลกเปลี่ยนเรียนรู้ร่วมกัน เพื่อให้เกิดการขับเคลื่อนการส่งเสริมความเสมอภาคระหว่างเพศ และเสริมพลังสตรี อีกทั้งช่วยสนับสนุนความเข้าใจถึงทิศทางและแนวทางในการส่งเสริมความเสมอภาคระหว่างเพศ และเสริมพลังสตรี รวมทั้งการขับเคลื่อนการดำเนินงานตามแผนปฏิบัติการด้านการพัฒนาสตรี (พ.ศ. 2566 - 2570) สู่การปฏิบัติได้อย่างเป็นรูปธรรม ส่งผลให้การขับเคลื่อนงานด้านการพัฒนาสตรีและการพัฒนาด้านอื่นๆ ของประเทศไทยมีศักยภาพมากยิ่งขึ้น
วันพุธที่ 30 พฤศจิกายน 2565
Cabinet approves Don Muang Airport Development Project (Phase III)
Cabinet approves Don Muang Airport Development Project (Phase III)
November 29, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet, in its meeting today, approved Don Muang Airport Development Project (Phase III), proposed by Airports of Thailand Public Company Limited (AOT), for the budget of 36,829.499 million Baht. The project is aimed to expand the airport’s passenger capacity, improve service quality (both air and ground passenger handling systems), reduce airport’s traffic congestion, and accommodate future aviation activities and connectivity with rail transport system. The project consists of 6 operation clusters:
Cluster 1: Development of the southern area, i.e., construction of Passenger Terminal 3 with Concourse No. 6, and renovation of the 7-storey car park building
Cluster 2: Development of the northern area, i.e., renovation of aircraft parking spaces, expansion of the northern concourse building / airline office building / VVIP reception building
Cluster 3: Construction work in the aviation operation zone, i.e., construction of the northern apron with connecting taxiway
Cluster 4: Renovation of passenger building I and northern concourses: i.e., renovation of Passenger Building I and Concourses No. 2 – 4
Cluster 5: Development of public utility systems
Cluster 6: Environmental work: follow-up, inspection, and monitoring of environmental quality during the renovation, and restoration of project facilities
The budget will be primarily allocated from domestic sources, i.e., AOT’s revenues. The operation plan is divided into: 1) designing (FY2021-2023); and 2) construction (FY2023-2029). According to the Government Spokesperson, Don Muang Airport Development Project (Phase III) will increase the airport’s capacity from 30 million passengers/year to approx. 40 million passengers/year.
วันพุธที่ 30 พฤศจิกายน 2565
ธอส. เผย ทริสเรทติ้ง คงอันดับเครดิตองค์กร และ พันธบัตรไม่ด้อยสิทธิ ไม่มีหลักประกัน ที่ AAA พร้อมแนวโน้มอันดับเครดิต “Stable” ปีที่ 3 ติดต่อกัน
ธนาคารอาคารสงเคราะห์ เผยทริสเรทติ้งคงอันดับเครดิตองค์กรในระดับ AAA เป็นปีที่ 3 ติดต่อกัน และแนวโน้มอันดับเครดิตของ ธอส. ที่ระดับคงที่ สะท้อนความแข็งแกร่งของสถานะทางการเงินของธนาคาร
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ทริสเรทติ้ง สถาบันการจัดอันดับเครดิตที่มีความน่าเชื่อถือระดับสากล ประกาศคงอันดับเครดิตองค์กรของ ธอส.ในระดับ “AAA” เป็นปีที่ 3 ติดต่อกัน รวมทั้งแนวโน้มอันดับเครดิตของ ธอส. ที่ระดับ “คงที่” (Stable) สะท้อนถึงสถานะทางกฎหมายของ ธอส. ที่เป็นทั้งรัฐวิสาหกิจและสถาบันการเงินเฉพาะกิจที่มีบทบาทสำคัญต่อการดำเนินนโยบายของภาครัฐในการส่งเสริมให้ประชาชนที่มีรายได้น้อยถึงปานกลางให้มีที่อยู่อาศัยเป็นของตนเองได้กว่า 4 ล้านครอบครัว ซึ่งเป็นไปตามพันธกิจ “ทำให้คนไทยมีบ้าน” มาอย่างต่อเนื่อง ณ เดือนตุลาคม 2565 สามารถปล่อยสินเชื่อใหม่ได้ถึง 227,788 ล้านบาท สูงกว่าเป้าหมายที่ตั้งไว้ในปี 2565 ที่ 226,423 ล้านบาท ขณะเดียวกัน ธอส. ยังเป็นสถาบันการเงินที่มีสถานะทางการเงินที่แข็งแกร่ง เพราะมีรัฐบาลค้ำประกันในระดับที่ใกล้เคียงกับสถาบันการเงินเฉพาะกิจอื่นๆ
นอกจากนี้ ธอส. ยังเป็นผู้ให้บริการสินเชื่อที่อยู่อาศัยรายใหญ่ที่สุดในประเทศไทย โดยมีส่วนแบ่งทางการตลาดที่ระดับ 34.1% ณ สิ้นเดือนมิถุนายน 2565 เมื่อเปรียบเทียบกับสถาบันการเงินเฉพาะกิจด้วยกัน ธอส. จึงถือว่าเป็นสถาบันการเงินเฉพาะกิจที่มีขนาดใหญ่เป็นอันดับ 3 ในประเทศไทย โดยมีสินทรัพย์รวมมูลค่า 1.6 ล้านล้านบาท ซึ่งลูกค้าของธนาคารมากกว่า 80% เป็นกลุ่มผู้มีรายได้น้อยถึงปานกลาง โดยมีกลุ่มข้าราชการคิดเป็นสัดส่วนประมาณ 60% ของฐานลูกค้า และ ณ สิ้นเดือนมิถุนายน 2565 มีอัตราส่วนความเพียงพอของเงินกองทุนของ ธอส. อยู่ที่ระดับ 14.73% ซึ่งสูงกว่าข้อกำหนดตามกฎระเบียบ ซึ่งการจัดอันดับเครดิตในครั้งนี้สะท้อนให้เห็นถึงเสถียรภาพประสิทธิภาพการเป็นองค์กรที่ดี และสามารถขับเคลื่อนภารกิจของธนาคารในการทำให้คนไทยมีบ้านได้อย่างมั่นคงและยั่งยืนต่อไป
วันพุธที่ 30 พฤศจิกายน 2565
ทูลกระหม่อมหญิงอุบลรัตนราชกัญญา สิริวัฒนาพรรณวดี  เสด็จเป็นองค์ประธานการประชุมคณะกรรมการอำนวยการ โครงการรณรงค์ป้องกันและแก้ไขปัญหายาเสพติด “ทูบีนัมเบอร์วัน” ประจำปี 2566
วันพุธที่ 30 พฤศจิกายน 2565 เวลา 16.00น. ทูลกระหม่อมหญิงอุบลรัตนราชกัญญา สิริวัฒนาพรรณวดีเสด็จเป็นองค์ประธานการประชุม คณะกรรมการอำนวยการโครงการรณรงค์ป้องกันและแก้ไขปัญหายาเสพติด “ทูบีนัมเบอร์วัน” (TO BE NUMBER ONE) ประจำปีงบประมาณ 2566
วันพุธที่ 30 พฤศจิกายน 2565 เวลา 16.00น. ทูลกระหม่อมหญิงอุบลรัตนราชกัญญา สิริวัฒนาพรรณวดีเสด็จเป็นองค์ประธานการประชุม คณะกรรมการอำนวยการโครงการรณรงค์ป้องกันและแก้ไขปัญหายาเสพติด“ทูบีนัมเบอร์วัน” (TO BE NUMBER ONE) ประจำปีงบประมาณ 2566 ณ ห้องประชุมชัยนาทนเรนทร ชั้น 2 อาคาร 1 สำนักงานปลัดกระทรวงสาธารณสุข โดยมี นายแพทย์โสภณ เมฆธน ผู้ช่วยรัฐมนตรีประจำกระทรวงสาธารณสุข นายแพทย์โอภาส การย์กวินพงศ์ ปลัดกระทรวงสาธารณสุข แพทย์หญิงอัมพร เบญจพลพิทักษ์ อธิบดีกรมสุขภาพจิต หัวหน้าส่วนราชการ หน่วยงานภาครัฐ เอกชนและองค์กรด้านสื่อมวลชน เฝ้ารับเสด็จ
ทูลกระหม่อมหญิงอุบลรัตนราชกัญญา สิริวัฒนาพรรณวดี พระราชทานวโรกาสให้จัดการประชุมคณะกรรมการอำนวยการ โครงการ “ทูบีนัมเบอร์วัน” เพื่อติดตามผลการดำเนินงานโครงการในปี 2565 และให้คณะกรรมการจากทุกภาคส่วนรับทราบนโยบายและแผนการดำเนินงานปี 2566 เพื่อนำไปดำเนินการในส่วนที่เกี่ยวข้อง รวมถึงแลกเปลี่ยนประสบการณ์การดำเนินงานของทุกภาคส่วน อันจะนำไปสู่การพัฒนางานให้มีประสิทธิภาพ และยังเป็นขวัญกำลังใจแก่คณะกรรมการที่จะร่วมมือปฏิบัติงานด้วยความมุ่งมั่น ให้บรรลุผลสำเร็จตามแนวทางพระราชทาน
โดยผลสำเร็จที่สำคัญของโครงการในปี 2565 ได้มีการจัดกิจกรรมรณรงค์ป้องกันแก้ไขปัญหายาเสพติดในพื้นที่จังหวัดต่างๆ, เปิดพื้นที่ให้เยาวชนแสดงออกอย่างสร้างสรรค์, พัฒนาเยาวชนต้นแบบ เก่ง และดี (TO BE NUMBER ONE IDOL), จัดค่ายพัฒนาสมาชิกทูบีนัมเบอร์วันสู่ความเป็นหนึ่ง, พัฒนาและจัดตั้งชมรมและศูนย์เพื่อนใจทูบีนัมเบอร์วัน, ขับเคลื่อนโครงการเชิงนโยบายผ่านจังหวัดและอำเภอทูบีนัมเบอร์วัน และการประชาสัมพันธ์เผยแพร่ความรู้ ข้อมูลข่าวสาร ผ่านสื่อ เป็นต้น ซึ่งจากการประเมินตนเองของเยาวชนที่เข้าร่วมกิจกรรมในโครงการ พบว่า มากกว่าร้อยละ 90 มีความรู้และทักษะในการดำเนินชีวิต มีการพัฒนาความฉลาดทางอารมณ์ในระดับมากถึงมากที่สุด สามารถนำความรู้และทักษะที่ได้ไปช่วยกระตุ้นให้เพื่อนๆ ใช้เวลาว่างให้เป็นประโยชน์ รวมทั้งเป็นแบบอย่างที่ดีต่อผู้อื่นด้วย
ทั้งนี้ โครงการทูบีนัมเบอร์วันดำเนินงานตั้งแต่ปี 2545 ต่อเนื่องมาจนถึงปัจจุบัน ย่างเข้าปีที่ 21 มุ่งเน้นป้องกันปัญหายาเสพติดในกลุ่มเยาวชนเป็นหลัก โดยเฉพาะเยาวชนกลุ่มเสี่ยงให้ได้รับการดูแลเอาใจใส่ด้วยความเข้าใจและให้โอกาส รวมถึงช่วยดูแลเพื่อนๆ ให้ห่างไกลจากยาเสพติด โดยใช้กิจกรรมที่เยาวชนสนใจมาสร้างแรงจูงใจ เป็นการสร้างภูมิคุ้มกันที่เข้มแข็ง สร้างความมั่นใจและเกิดความภาคภูมิใจในตนเอง สำหรับการดำเนินงานในปี 2566 จะมุ่งพัฒนามาตรฐานและคุณภาพของการดำเนินงานเครือข่ายระดับจังหวัด อำเภอ และชมรมทูบีนัมเบอร์วันทั้งในสถานศึกษา ชุมชน สถานประกอบการ สถานพินิจคุ้มครองเด็กและเยาวชน เรือนจำ ทัณฑสถานและสำนักงานคุมประพฤติ ส่วนในกรุงเทพมหานคร จะมีการขยายเครือข่ายการดำเนินงานสู่เขตทูบีนัมเบอร์วันทั้ง 50 เขต
********************************* 30 พฤศจิกายน 2565
วันพุธที่ 30 พฤศจิกายน 2565
“ชัยวุฒิ”เร่งประสาน ตร. สั่งปิดเว็บสรรพากรปลอมระบาด โอด ปิดหลายรอบก็ยังเปิดใหม่ จี้ ธนาคารเร่งทำระบบป้องกันมัลแวร์ เจาะโมบายแบงก์กิ้ง
“ชัยวุฒิ”เร่งประสาน ตร. สั่งปิดเว็บสรรพากรปลอมระบาด โอด ปิดหลายรอบก็ยังเปิดใหม่ จี้ ธนาคารเร่งทำระบบป้องกันมัลแวร์ เจาะโมบายแบงก์กิ้ง
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมหรือดีอีเอสกล่าวถึงกรณีประชาชนและพ่อค้าแม่ค้าหลายรายโดนแก๊งคอลเซนเตอร์หลอกให้กดลิงค์เว็บไซต์กรมสรรพากรจนถูกดูดข้อมูลและถูกเงินเงินออกจากบัญชีว่าเรื่องนี้กระทรวงดีอีเอสไม่ได้นิ่งนอนใจที่ผ่านมาได้สั่งปิดเว็บไซต์กรมสรรพกรปลอมมาแล้วหลายครั้งแต่ก็พบว่ากลุ่มมิจฉาชีพมีการเปิดURLใหม่ขึ้นมาและใช้รูปแบบในการหลอกลวงที่ต่างออกไปซึ่งกรณีล่าสุดที่เป็นข่าวได้สั่งการให้กระทรวงดีอีเอสประสานเจ้าหน้าที่ตำรวจขออำนาจศาลสั่งปิดเว็บไซต์ดังกล่าวแล้วอยู่ในขั้นตอนการดำเนินการรวมถึงจะต้องดำเนินคดีกับผู้ที่เกี่ยวข้องอย่างรวดเร็ว
ทั้งนี้จากการตรวจสอบพบว่าเว็บไซต์ดังกล่าวมีการใช้ระบบมัลแวร์ในการดูดข้อมูลเมื่อกดลิงค์เข้าไปโทรศัพท์จะทำงานผิดปกติมีการขโมยหรือทำลายข้อมูลหรืออาจจะเปิดช่องทางให้ผู้ไม่หวังดีเข้ามาควบคุมเครื่องโทรศัพท์ได้จึงขอเตือนประชาชนให้ระวังอย่าหลงเชื่อข้อมูลที่มีผู้แอบอ้างว่าเป็นเจ้าหน้าที่สรรพากรหรือเจ้าหน้าที่หน่วยงานใดที่หลอกให้ทำธุรกรรมผ่านระบบออนไลน์
นอกจากนี้กระทรวงดีอีเอสจะมีการนัดประชุมกับสถาบันการเงินผ่านสมาคมธนาคารไทยและธนาคารแห่งประเทศไทยเพื่อเร่งรัดแก้ปัญหาให้แอพธนาคารหรือโมบายแบงก์กิ้งมีระบบป้องกันการถูกควบคุมหรือโจรกรรมข้อมูลอย่างเร็วที่สุดเพราะก่อนหน้านี้ได้ตกลงกันแล้วให้ทุกธนาคารมีระบบCybersecurityป้องกันแอพพลิเคชั่นธนาคารซึ่งได้รับการตรวจสอบแล้วว่าสามารถป้องกันได้จริงซึ่งหลายธนาคารก็ได้ปรับปรุงไปแล้วแต่ก็ยังมีบางธนาคารที่ต้องขอร้องให้ช่วยกันคืนความเชื่อมั่นให้กับประชาชนย้ำว่ารัฐบาลให้ความสำคัญกับปัญหานี้เพราะเป็นความเดือดร้อนของประชาชน
___________________